Sjednica Upravnog odbora Lokalne akcijske grupe Vuka-Dunav, održana je dana 17. lipnja 2021. godine u 09:00 sati u Gospodarskoj zoni Antunovac 23, 31216 Antunovac, te je sačinjen sljedeći

**ZAPISNIK**

**Sa 47. Sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 09:00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Krunoslav Ižaković, C.U.S. d.o.o. Antunovac, p.p. Davor Tubanjski
5. Marija Horvatek, KUD „Klasje Slavonije“ Antunovac,
6. Zdenko Đerđ, PVZ Fructus,
7. Grozde Mikulić, Udruga umirovljenika Općine Antunovac,
8. Mario Vila, OPG Mario Vila,
9. Stipe Modrić, Udruga veterana vojne policije iz Domovinskog rata OBŽ,
10. Ljubica Šunić, OPG Ljubica Šunić,
11. Lončarić Roman, OPG Lončarić Roman,
12. Nogometni klub Vitez 92, Zdravko Krznarić

Za zapisničara je izabrana Tea Tomšić, a za ovjerovitelja zapisnika Marija Horvatek.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

DNEVNI RED

1. Usvajanje zapisnika sa 46. Sjednice Upravnog odbora,
2. Donošenje Izmjena i dopuna Pravilnika o sistematizaciji radnih mjesta i zapošljavanja,
3. Donošenje prijedloga Odluke o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju,
4. Donošenje prijedloga Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2018.-31.12.2018.,
5. Donošenje prijedloga Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2019.-31.12.2019.,
6. Donošenje prijedloga Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2020.-31.12.2020.,
7. Donošenje prijedloga Odluke o pristupanju novih članova,
8. Donošenje prijedloga Odluke o usvajanju izmjene Lokalne razvojne strategije LAG-a Vuka-Dunav,
9. Donošenje prijedloga Odluke o usvajanju Akcijskog plana provedbe LRS,
10. Donošenje prijedloga Odluke o usvajanju izmjene Plana provedbe LRS,
11. Izvještaj o provedbi 1. projekta suradnje „Naše domaće“ – najava Javnog poziva za dodjelu markice/jamstvenog žiga Golden Panonian Quality,
12. Razno.

**Ad 1: Usvajanje zapisnika sa 46. sjednice Upravnog odbora**

Članovi LAG-a Vuka-Dunav u materijalima za sjednicu Upravnog odbora dobili su zapisnik sa 46. Sjednice Upravnog odbora LAG-a Vuka-Dunav. Predsjednik Upravnog odbora Marjan Tomas otvara ovu točku dnevnog reda te otvara raspravu. Budući da rasprave nije bilo,

Predsjednik daje zapisnik na glasanje, a nakon glasovanja konstatira da je zapisnik sa 46. Sjednice Upravnog odbora jednoglasno prihvaćen.

**Ad 2: Donošenje Izmjena i dopuna Pravilnika o sistematizaciji radnih mjesta i zapošljavanja**

Predsjednik Upravnog odbora, Marjan Tomas, otvara ovu točku dnevnog reda. Voditeljica LAG-a, Ivana Čik, tumači Izmjenu i dopunu Pravilnika o sistematizaciji radnih mjesta i zapošljavanja.

Kako nije bilo rasprave po ovoj točki dnevnog reda, točka je dana na glasanje, te je jednoglasno usvojena.

**Ad 3: Donošenje prijedloga Odluke o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju**

Predsjednik Upravnog odbora otvorio je ovu točku dnevnog reda, te riječ prepustio Voditeljici LAG-a. Voditeljica LAG-a protumačila je Prijedlog Odluke o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju. Nitko od prisutnih članova Upravnog odbora nije imao pitanja te po ovoj točki dnevnog reda nije bilo rasprave.

Kako nije bilo rasprave po ovoj točki dnevnog reda, točka je dana na glasanje, te je jednoglasno usvojena.

**Ad 4: Donošenje prijedloga Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2018.-31.12.2018.**

Predsjednik Upravnog odbora otvorio je ovu točku dnevnog reda, te riječ prepustio Voditeljici LAG-a. Voditeljica LAG-a protumačila je Prijedlog Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2018. - 31.12.2018. Nitko od prisutnih članova Upravnog odbora nije imao pitanja te po ovoj točki dnevnog reda nije bilo rasprave.

Kako nije bilo rasprave po ovoj točki dnevnog reda, točka je dana na glasanje, te je jednoglasno usvojena.

**Ad 5: Donošenje prijedloga Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2019.-31.12.2019.**

Predsjednik Upravnog odbora otvorio je ovu točku dnevnog reda, te riječ prepustio Voditeljici LAG-a. Voditeljica LAG-a protumačila je Prijedlog Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2019. - 31.12.2019. Nitko od prisutnih članova Upravnog odbora nije imao pitanja te po ovoj točki dnevnog reda nije bilo rasprave.

Obzirom da rasprave nije bilo, ova točka dnevnog reda je jednoglasno usvojena.

**Ad 6: Donošenje prijedloga Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2020.-31.12.2020.**

Predsjednik Upravnog odbora otvorio je ovu točku dnevnog reda, te riječ prepustio Voditeljici LAG-a. Voditeljica LAG-a protumačila je Prijedlog Odluke o usvajanju Evaluacije provedbe Lokalne razvojne strategije LAG-a Vuka-Dunav za razdoblje od 01.01.2020. - 31.12.2020. Nitko od prisutnih članova Upravnog odbora nije imao pitanja te po ovoj točki dnevnog reda nije bilo rasprave.

Nakon što nije bilo rasprave, Predsjednik Upravnog odbora zatvorio je ovu točku dnevnog reda. Točka je dana na glasanje, te je jednoglasno usvojena.

**Ad 7: Donošenje prijedloga Odluke o pristupanju novih članova**

Predsjednik Upravnog odbora LAG-a navodi kako je zahtjev za članstvo u LAG-u Vuka-Dunav podnijelo:

1. OPG Lapiš Lidija, Lapiš Lidija, Mirna Ulica 2, Laslovo, 31215 Ernestinovo, OIB: 44501725440,

2. OPG Šušić Marijan, Šušić Marijan, Vladimira Nazora 109, 31215 Ernestinovo, OIB: 00984673788.

Prijedlog je dan na glasovanje i jednoglasno je prihvaćen te je donesena slijedeća odluka

**Ad 8. Donošenje prijedloga Odluke o usvajanju izmjene Lokalne razvojne strategije LAG-a Vuka-Dunav**

Predsjednik LAG-a Vuka-Dunav, obrazlaže članovima Upravnog odbora izmjenu LRS. Izmjena LRS napravljena zbog nove alokacije sredstava dodijeljenih Ugovorom za provedbu LAG natječaja. Uskladili su se planirani financijski iznosi po operacijama sukladno novim alociranim sredstvima u Ugovoru i postotcima navedenim u odabranoj LRS.

Predsjednik Upravnog odbora otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad 9. Donošenje prijedloga Odluke o usvajanju Akcijskog plana provedbe LRS**

Nastavno na prethodnu točku dnevnog reda, predložen je akcijski plan provedbe LRS, koji je obrazložen članovima Upravnog odbora. Predsjednik LAG-a objašnjava kako je došlo do izmjene lokalne razvojne strategije gdje je povećana alokacija dodijeljenih sredstava iz Ugovora u odnosu na planirane iz odabrane LRS. Sukladno tome izmijenjen je akcijski plan provedbe te povećanjem alokacije, korisnici s područja LAG-a imati će veće mogućnosti za aplikaciju na Natječaj, odnosno biti će dodijeljeno više Odluka o odabiru projekta od prvotno planiranog. U akcijskom planu izmijenjen je tekstualni dio i pripadajuće tablice. Rezultat je u povećanju broja planiranih projekata koji pozitivno i neznatno utječu na indikatore. Dio indikatora je usklađen sukladno do sada obrađenim Natječajima.

Predsjednik Upravnog odbora otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad 10. Donošenje prijedloga Odluke o usvajanju izmjene Plana provedbe LRS**

Predsjednik Upravnog odbora LAG-a Vuka-Dunav, Marjan Tomas, otvara ovu točku dnevnog reda te daje riječ Predsjedniku LAG-a koji navodi kako se izmjenom akcijskog plana provedbe, izmijenio i financijski plan provedbe prema tipovima operacija, na što su utjecala dodatna sredstva za povećanje alokacije unutar Tipa operacije 19.2., 19.3. i 19.4. Zbog izmjene plana provedbe došlo je do izmjene postotka sufinanciranja iz proračuna LRS; poglavlje 3/pod poglavlje 3.3./str. 26., 27., 28., te poglavlje 8/pod poglavlje 8.2./str. 46., 48. (tablica 12), 49. (tablica 14). U financijskom planu provedbe vidljiva su povećanja i smanjenja postotka alokacije po svakom Tipu operacije, uzrokovana dodijeljenim iz prijelaznog razdoblja 2021.-2022. Također, dodijeljena su sredstva obuhvatila i izmjene unutar Tipa operacije 19.3.2, te će se umjesto 2. projekta suradnje provesti 3. međuteritorijalna projekta suradnje.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad 11. Izvještaj o provedbi 1. projekta suradnje „Naše domaće“ – najava Javnog poziva za dodjelu markice/jamstvenog žiga Golden Panonian Quality**

Voditeljica LAG-a Vuka-Dunav upoznala je nazočne s mogućnostima i prednostima stjecanja regionalne oznake kvalitete „Golden Panonian Quality“. Cilj projekta je brendiranje domaćih lokalnih proizvoda s područja Osječko-baranjske županije u svrhu njihove prepoznatljivosti i prepoznavanja regije kao tradicionalno gastro turističke ponude. Projekt suradnje financira se iz Programa ruralnog razvoja Republike Hrvatske kroz Tip operacije 19.3.2. „Provedba aktivnosti projekata suradnje“. Vrijednost projekta iznosi 382.292,31 kuna.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad12: Razno**

Na kraju sjednice, Predsjednik se zahvalio članovima Upravnog odbora na kvalitetnoj suradnji i komunikaciji. Pozvao je članove Upravnog odbora da dalje sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

S obzirom na situaciju sa pandemijom koronavirusom (COVID19) pridržavali smo se svih propisanih epidemioloških mjera te se vodilo računa o dozvoljenom broju ljudi na 47. sjednici Upravnog odbora Lokalne akcijske grupe Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 10:00.

URBROJ: UO/21-19

U Antunovcu, dana 17. lipnja 2021.godine

|  |  |
| --- | --- |
| Zapisničar  Tea Tomšić | Predsjednik Upravnog odbora   LAG-a Vuka – Dunav  Marjan Tomas |
|  |
| Ovjerovitelj zapisnika  Marija Horvatek | |